Autosomno nasljeđivanje
Autosomno nasljeđivanje podrazumijeva da fenotipsko ispoljavanje određenog svojstva zavisi od prisustva ili odsustva odgovarajućih alela sa autosoma. Osobina, tj. njena fenotipska varijanta može biti dominantna ili recesivna, a javlja se podjednako često u oba spola. Većina nasljednih bolesti i poremećaja su posljedica oštećenih gena na autosomima, što je i očekivano, imajući u vidu njihov broj i veličinu, tj. njihov relativni udio u genomu. Na osnovu prirode interakcije među odgovornim alelima razlikujemo: Autosomno dominantno nasljeđivanje, Autosomno nepotpuno dominantno (intermedijarno) nasljeđivanje i Autosomno recesivno nasljeđivanje. Postoji još i kategorija rijetkih karaktera koji imaju Pseudoautosomno nasljeđivanje: Dominantno i Recesivno.